Bátsferðir hefjast í Grundarfirði um sjómannadagshelgina Gísli Ólafsson , eigandi Hótels Framness í Grundarfirði og bróðir hans Skarphéðinn Ólafsson hafa fest kaup á 33 tonna eikarbáti , Láka SH - 55 sem notaður verður til að þjónusta gesti hótelsins og aðra ferðamenn í sumar . Stefnt er að því að hefja starfsemina um sjómannadagshelgina en ferðirnar verða farnið á þessu hefðbundna ferðamannatímabili , frá júní og til byrjun september . Í þessum ferðum verður boðið upp á sjóstangveiði , náttúruskoðun og þá verða einnig veitingar í boði . Þetta er ekki í fyrsta skiptið sem þeir bræður eru í útgerð saman . „ Þetta er sjötti báturinn sem ég kaupi en nú erum við þó að fara á aðeins óhefðbundnari veiðar , “ segir Gísli . Nánar er rætt við Gísla í Skessuhorni sem kemur út á morgun .